ישראל באירוויזיון 2015

ישראל השתתפה באירוויזיון 2015 עם השיר "Golden Boy", שנכתב על ידי דורון מדלי ובוצע על ידי נדב גדג'. רשות השידור שיתפה פעולה יחד עם שידורי קשת, על מנת לבחור את הנציג הישראלי לאירוויזיון 2015 שהתקיים בווינה, בירת אוסטריה. הכוכב הבא לאירוויזיון 2015, שאורגנה על ידי שידורי קשת, שימשה לבחירת האמן שייצג את ישראל. נדב גדג' זכה בתחרות הגמר שהתקיימה בחודש פברואר 2015. השיר "Golden Boy", נבחר מאוחר יותר לשיר שגדג' ישיר באירוויזיון והושמע לציבור ב מרץ 2015.

בחצי גמר השני של תחרות הזמר של האירוויזיון, "Golden Boy" הגיע למקום השלישי מתוך 17 המדינות המשתתפות, והבטיח את מקומו בין 27 השירים האחרים בגמר. הפעם האחרונה בה ישראל השתתפה בגמר הייתה ב-2010. בהשתתפות ה-38 של ישראל באירוויזיון ב-23 במאי, "Golden Boy" סיים במקום התשיעי וקיבל 97 נקודות.

לפני האירוויזיון

רקע 

השתתפותה של ישראל ב-2015 בתחילה לא הייתה בטוחה וזאת לאחר שממשלת ישראל החליטה לסגור את רשות השידור ולהקים שידור ציבורי חדש.

ב-15 בספטמבר 2014, רשות השידור אישרה כי הגישה בקשה מוקדמת להשתתף בתחרות והתייעצה עם עורכי רדיו 88FM על מנת ליצור רשימה קצרה של אמנים פוטנציאליים לתחרות 2015. מרינה מקסימיליאן בלומין עלתה ברשימה, ואחריה אסתר רדא ואסף אבידן. עם זאת, זמן קצר לאחר פרסום הרשימה, פורסם שמקסימיליאן-בלומין דחתה את ההצעה לייצג את ישראל בתחרות.

באוקטובר 2014 פורסם כי רשות השידור תשתף פעולה עם שידורי קשת על מנת לבחור את נציג ישראל לתחרות באמצעות "הכוכב הבא". שיתוף הפעולה עם שידורי קשת וחברת טדי הפקות אושר מאוחר יותר על ידי רשות השידור בנובמבר 2014. זו הפעם השנייה ששיתפו פעולה עם גורמים אלו, הם עבדו יחד בעבר כדי לבחור את נציג ישראל באירוויזיון 2008.

ב-13 בנובמבר 2014, רשות השידור אישרה שישראל תשתתף בתחרות האירוויזיון 2015.

בחירת המבצע 
המבצע נבחר על ידי תוכנית המציאות "הכוכב הבא לאירוויזיון", ששודרה במסגרת שידורי קשת בערוץ 2 וכן באתר האינטרנט שלה, "mako". הוגדר מראש כי הזוכה בתוכנית ייצג את ישראל באירוויזיון 2015.

מנחי התוכניות היו אסי עזר ורותם סלע ופאנל השופטים כלל את אסף אטדגי, מוקי, קרן פלס והראל סקעת (הנציג של ישראל באירוויזיון 2010).

התחרות כללה שמונה-עשר משדרים שהחלו ב-9 בדצמבר 2014 והסתיימו עם המבצע המנצח ב-17 בפברואר 2015. לאחר שלב האודישנים, שלב השופטים ושלב הדו-קרב, עשרה אמנים היו מועמדים לתחרות. נדב גדג' ניצח בתחרות ונבחר לייצג את ישראל.

שלב האודישנים
שלב האודישנים שודר מה-9 בדצמבר 2014 ועד ה-4 בינואר 2015. 46 מתוך 76 המתמודדים עברו לשלב הבא לאחר שקיבלו לפחות 70% מהקולות.

שלב השופטים מקרוב
שלב השופטים מקרוב שודר מה-6 בינואר 2015 ועד ה-13 בינואר 2015. 15 מתמודדים עברו לשלב הבא. בשלב זה בכל משדר רק חמישה מועמדים עוברים לשלב הבא. על מנת שמתמודד יעבור ל"חדר החמישייה" עליו היה לקבל שלושה כחולים מהשופטים. כאשר "חדר החמישייה" הכיל יותר מחמישה מתמודדים, על השופטים היה להדיח אחד מבין חמשת המתמודדים שכבר היו ב"חדר החמישייה". בסיום שלב זה השופטים זימנו חמישה מתמודדים שהודחו מ"חדר החמישייה" והיו ראויים לדעתם לעבור לשלב הבא, כדי להחזיר מתמודד אחד לשלב הדו-קרב שיתמודד מול אביה שושני. חמשת המועמדים של השופטים לכרטיס האחרון היו: לירוז בלאס, שי סול, עומר כרמלי, עומר ראובן ומור בוני. מי שנבחרה על ידי השופטים וקיבלה גלגל הצלה הייתה לירוז בלאס.

שלב הדו-קרב
שלב הדו-קרב שודר מה-18 בינואר 2015 ועד ה-20 בינואר 2015. 10 מתוך 16 המתמודדים עברו לשלב הבא לאחר שכל מתמודד קיבל ציון גבוה בדו-קרב. כל משדר הורכב משני שלבים: בשלב הראשון בכל משדר שמונה מתוך שישה-עשר המתמודדים הוצמדו לארבעה זוגות דו-קרב. מכל דו-קרב, המתמודד עם הציון הגבוה עבר לשלב הבא של התחרות. בסיום השלב הראשון במשדר הראשון השופטים הדיחו את אחד מתוך ארבעת המתמודדים שהיה עם הביצוע הפחות טוב לדעתם ואילו במשדר השני השופטים הדיחו שניים מתוך ארבעת המתמודדים שהיו עם הביצוע הפחות טוב לדעתם. בשלב השני של המשדר הראשון היו שלושת המתמודדים הנותרים שבצעו שיר נוסף והמתמודד עם הציון הגבוה ביותר עבר לשלב הבא ואילו במשדר השני היו שני המתמודדים הנותרים שבצעו שיר נוסף והמתמודד עם הציון הגבוה ביותר עבר לשלב הבא.

שלב השיר בהקדשה
שלב השיר בהקדשה שודר ב-25 בינואר 2015. כל מתמודד שר שיר עבור בן אדם שקרוב אליו, במהלך השיר אותו אדם הופיע בווידאו ברקע ובירך את המתמודד. על כל מתמודד היה לעבור את ה-70% על מנת שיעבור לשלב הבא. שלושת המתמודדים שלא השיגו ציון של 70% הועמדו להדחה והשופטים הצילו מהדחה את אחת המתמודדות ושני המתמודדים הנותרים הודחו.

שלב הספיישל אירוויזיון
שלב הספיישל אירוויזיון שודר ב-27 בינואר 2015 והורכב משני שלבי דו-קרב: בשלב הראשון שמונת המתמודדים הנותרים הוצמדו לארבעה זוגות דו-קרב. מכל דו-קרב, המתמודד עם הציון הגבוה עבר לשלב הבא של התחרות. בסיום השלב הראשון השופטים הצילו מהדחה את אחד מתוך ארבעת המתמודדים שהיה עם הביצוע הטוב לדעתם. בשלב השני היו שלושת המתמודדים הנותרים שבצעו שיר נוסף ושני המתמודדים עם הציון הגבוה ביותר עברו לשלב הבא.

רבע הגמר
רבע הגמר שודר ב-1 בפברואר 2015 והורכב משני שלבים. בשלב הראשון כל המתמודדים הופיעו מאחורי המסך, מלבד שני המתמודדים הראשונים, נדב גדג' ונאוה תהילה ולקר. שני המתמודדים עם הציונים הנמוכים ביותר נשלחו לשלב השני וכל שאר המתמודדים עלו לחצי הגמר. בשלב השני התמודדו שני המבצעים שקיבלו את הציונים הכי נמוכים בביצוע נוסף והמתמודד שקיבל את הציון הגבוה מבין השניים עבר לשלב הבא.

חצי הגמר
חצי הגמר שודר ב-8 בפברואר 2015 והורכב משני שלבי דו-קרב: בשלב הראשון ששת המתמודדים הנותרים הוצמדו לשלושה זוגות דו-קרב. מכל דו-קרב, המתמודד עם הציון הגבוה עבר לשלב הבא של התחרות. בשלב השני היו שלושת המתמודדים הנותרים שבצעו שיר נוסף והמתמודד עם הציון הגבוה ביותר עבר לשלב הבא.

הגמר
הגמר שודר ב-17 בפברואר 2015 והורכב משני שלבי דו-קרב.

שלב ראשון
בשלב הראשון ארבעת המתמודדים הנותרים הוצמדו לשני זוגות דו-קרב. מכל דו-קרב, המתמודד עם הציון הגבוה עבר לשלב הבא של התחרות. בשלב זה לכל שופט הייתה אפשרות להעניק 3% מההצבעה. בסיום השלב הראשון השופטים הצילו מהדחה את אחד מתוך שני המתמודדים שהיה עם הביצוע הטוב לדעתם.

בחירת השופטים
 הראל סקעת - אביה שושני
 קרן פלס - אביה שושני
 מוקי - שרי נחמיאס
 אסף אטדגי - שרי נחמיאס
בעקבות התיקו שנוצר מהחלטת השופטים, הוחלט ללכת על פי ציון הממוצע העונתי שכלל את ביצוע הגמר ומי שקיבלה את הציון הגבוה הייתה שרי נחמיאס, שניצלה מהדחה ועברה לשלב השני בגמר.

שלב שני
בשלב השני היו שלושת המתמודדים הנותרים שבצעו שיר נוסף והמתמודד עם הציון הגבוה ביותר זכה במקום הראשון. בשלב זה רק לקהל הייתה זכות הצבעה.

בחירת השיר 
ב-26 בפברואר 2015 הוכרז כי ועדת המומחים של רשות השידור, שידורי קשת וטדי הפקות התכנסה ובחרה את השיר "Golden Boy", שנכתב על ידי דורון מדלי, עבור נדב גדג' לתחרות האירוויזיון בווינה. העיתון ישראל היום הגדיר את השיר כמוזיקה ים תיכונית ושכולו נכתב באנגלית - הראשון של ישראל בתחרות. השיר והווידאו הרשמי הוצגו ב-12 במרץ במהלך תוכנית מיוחדת ששודרה בערוץ הראשון.

באירוויזיון 

ישראל מוקמה בחצי גמר השני, שהתקיים ב-21 במאי 2015, והיא תשתתף במחצית השנייה של התחרות.

לאחר ששוחררו כל השירים המשתתפים בתחרות לשנת 2015, מפיקי התחרות החליטו לשנות את סדר ההופעה, כך ששירים דומים לא מוקמו זה אחר זה. ישראל הופיעה ה-9 בסדר ההופעה, אחרי צ'כיה ולפני לטביה.

חצי הגמר והגמר שודרו בערוץ הראשון עם כתוביות בעברית ובערוץ 33 עם כתוביות בערבית. כל שלוש ההופעות שודרו גם ברדיו 88FM עם הפרשן קובי מנורה, שאליו הצטרף יובל כספין לחצי הגמר הראשון וטל ארגמן לחצי הגמר השני. הדובר, שהכריז על הצבעת ישראל בגמר היה עופר נחשון.

חצי גמר 2 

נדב גדג' לקח חלק בחזרות הטכנית ב-14 וב-16 במאי, ואחרי לחזרות עם התלבושות ב-20 וב-21 במאי. זה כלל חבר השופטים של הגמר, שבו חבר שופטים מקצועי מכל מדינה, האחראי על 50 אחוז מההצבעה של כל מדינה, שצפו והצביעו לכל מדינה שהשתתפה.

בהופעה על הבמה השתתפו נדב גדג' בחליפה שחורה ולבנה עם נעליים מוזהבות, כשהוא רוקד יחד עם חמשת המלווים שלו. לגדג' היו שני זמרים מלווים, חננאל אדרי ואימרי זיו, ושלושה רקדנים מלווים, דור רייבי, תומר טננבוים ואדם כהן. ההופעה החלה בתאורה כחולה כהה, שהשתנתה לצבעים צהובים ואדומים מהבהבים עם התקדמות השיר. ברקע מסכי לד שהציגו חלוניות בהשראה אסייתית ששינו צבעים לאורך כל ההופעה.

בתום ההצבעה ישראל התברגה בעשירייה הראשונה והעפילה לגמר ובהמשך סיימה את הגמר הגדול. מאוחר יותר פורסם שישראל הגיעה למקום השלישי בחצי הגמר, וקיבלה 151 נקודות.

גמר
ישראל הוגרלה להתחרות במחצית הראשונה של הגמר. לאחר ההגרלה, המפיקים של התחרות החליטו לשנות את סדר ההופעה בגמר, כפי שנעשה בחצי גמר. ישראל מוקמה ה-3 בסדר ההופעה, לאחר צרפת ולפני אסטוניה.

גדג' שוב לקח חלק בחזרות עם התלבושות ב-22 וב-23 במאי לפני הגמר, כולל החזרה עם חבר השופטים, שבו השופטים מצביעים לשירים המשתתפים לפני שידור הגמר. הופעתו של גדג' בגמר ב-23 במאי הייתה תואמת להופעתו בחצי גמר. בתום ההצבעה ישראל הגיעה למקום התשיעי עם 97 נקודות.

הצבעה
כשפורסמה ההצבעה במלואה על ידי ה-EBU לאחר סיום התחרות, התברר שישראל הגיעה למקום השביעי בהצבעת הקהל ולמקום ה-8 בהצבעה השופטים בגמר. בהצבעת הקהל ישראל קיבלה 104 נקודות, ואילו בהצבעת השופטים, ישראל קיבלה 77 נקודות. בחצי הגמר השני, ישראל הגיעה למקום השני בהצבעת הקהל עם 157 נקודות ולמקום הרביעי בהצבעת השופטים, עם 114 נקודות.

נקודות שהוענקו לישראל

נקודות שהוענקו על ידי ישראל

פיצול תוצאות ההצבעה
חמשת חברי הוועדה היו חבר השופטים הישראלי
 ליאורה - יועצת ראש - זמרת, ייצגה את ישראל באירוויזיון 1995
 חן מצגר - מפיק מוזיקלי
 לורן דה פז - זמרת, כותבת שירים
 רפי ויינשטוק - שחקן, זמר
 דלית כהנא - מורה לפיתוח קול

ראו גם 
 ישראל באירוויזיון
 אירוויזיון 2015
 הכוכב הבא לאירוויזיון

קישורים חיצוניים

 
 
 
 
 חצי גמר: ישראל 2015, באתר esc history
 גמר: ישראל 2015, באתר esc history

הערות שוליים

ישראל באירוויזיון
2015 בישראל
2015 במוזיקה
מדינות באירוויזיון 2015
2